CELEX: 62012TN0003
Language: el
Date: 2012-01-03 00:00:00
Title: Υπόθεση T-3/12: Προσφυγή της 3ης Ιανουαρίου 2012 — Kreyenberg κατά ΓΕΕΑ — Επιτροπής (MEMBER OF €e euro experts)

3.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 65/18
            
         Προσφυγή της 3ης Ιανουαρίου 2012 — Kreyenberg κατά ΓΕΕΑ — Επιτροπής (MEMBER OF €e euro experts)
   (Υπόθεση T-3/12)
   2012/C 65/35
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγων: Heinrich Kreyenberg (Ratingen, Γερμανία) (εκπρόσωπος: J. Krenzel, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Ευρωπαϊκή Επιτροπή
   
      Αιτήματα του προσφεύγοντος
   
   Ο προσφεύγων ζητεί από το Γενικό Δικαστήριο:
   
               —
            
            
               να ακυρώσει την απόφαση του δεύτερου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 5ης Οκτωβρίου 2011 στην υπόθεση R 1804/2010-2 και
            
         
               —
            
            
               να καταδικάσει το καθού στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Το εικονιστικό σήμα που περιέχει το λεκτικό στοιχείο die die Wortelemente «MEMBER OF €e euro experts» enthält, για προϊόντα και υπηρεσίες των κλάσεων 9, 16, 35, 36, 39, 41, 42, 44 και 45
   
      Δικαιούχος του κοινοτικού σήματος: Οπροσφεύγων
   
      Αιτούσα την κήρυξη της ακυρότητας του κοινοτικού σήματος: Ευρωπαϊκή Επιτροπή
   
      Αιτιολογία της αιτήσεως κηρύξεως της ακυρότητας: Παράβαση του άρθρου 52, παράγραφος 1, στοιχείο α', σε συνδυασμό με το άρθρο 7, παράγραφος 1, στοιχείο γ', του κανονισμού 207/2009 λόγω του προβαλλόμενου κινδύνου παραπλανήσεως ως προς την ποιότητα των καλυπτόμενων από το σήμα προϊόντων και υπηρεσιών, καθώς και παράβαση του άρθρου 7, παράγραφος 1, στοιχείο η', του κανονισμού 207/2009 λόγω του προβαλλόμενου εντοπισμού στο σήμα εικονιστικής απομιμήσεως της ευρωπαϊκής σημαίας με τον αριθ. 3556 (circula number) η οποία έχει κατατεθεί στον ΠΟΔΙ δυνάμει του άρθρου 6ter της Συμβάσεως των Παρισίων για την προστασία της βιομηχανικής ιδιοκτησίας, και παράβαση του άρθρου 7, παράγραφος 1, στοιχείο θ', του κανονισμού 207/2009 λόγω της κατ’ αποκλειστικότητα χρήσεως, μέσω του σήματος της προσφεύγουσας, του γραφικού συμβόλου «€» το οποίο έχει καθιερωθεί με την ανακοίνωση της Ευρωπαϊκής Επιτροπής COM(97) 418 τελικό.
   
      Απόφαση του τμήματος ακυρώσεως: Απόρριψη της αιτήσεως κηρύξεως ακυρότητας
   
      Απόφαση του τμήματος προσφυγών: Η προσφυγή γίνεται δεκτή.
   
      Προβαλλόμενοι ισχυρισμοί: Παράβαση του άρθρου 7, παράγραφος 1, στοιχείο θ', του κανονισμού 207/2009, δεδομένου ότι δεν αποδείχθηκε πανομοιότυπη χρήση του επίσημου σήματος «€», όπως επιβάλλεται για την εφαρμογή του εν λόγω άρθρου και, επικουρικώς, ότι, σε κάθε περίπτωση, πληρούνται οι προϋποθέσεις εφαρμογής της παρεκκλίσεως του άρθρου 6ter, παράγραφος 1, στοιχείο γ', της Συμβάσεως των Παρισίων εφόσον ο εμπλεκόμενος επιχειρηματίας δεν έλαβε υπόψη του το γεγονός ότι το εικονιστικό σήμα της προσφεύγουσας σχετίζεται με την Ευρωπαϊκή Νομισματική Ένωση (ή την Ευρωπαϊκή Ένωση), καθώς και, επικουρικώς, παράβαση του άρθρου 7, παράγραφος 1, στοιχεία γ' και ζ', του κανονισμού 207/2009, δεδομένου ότι η Ευρωπαϊκή Επιτροπή στην αίτησή της για κήρυξη της ακυρότητας αναφέρθηκε ρητώς στο στοιχείο β', με συνέπεια να πρέπει να γίνει δεκτό ότι η αίτηση δεν ασκήθηκε νομοτύπως, και ότι η προβολή για πρώτη φορά του λόγου απαραδέκτου που ορίζεται στο άρθρο 7, παράγραφος 1, στοιχείο ζ', πρέπει να κριθεί ως εκπρόθεσμη και απαράδεκτη.